http___illusionofpower.com_research_the-illuminati_.xml
1.1 2.1 2.2 2.3 2.4 3.1 4.1 5.1 6.1 7.1 8.1 9.1 10.1 11.1 11.2 11.3 12.1 13.1 13.2 13.3 13.4 13.5 13.6 13.7 13.8 13.9 13.10 13.11 13.12 14.1 15.1 15.2 15.3 15.4 15.5 16.1 17.1 18.1 18.2 18.3 18.4 19.1 20.1 20.2 21.1 22.1 22.2 23.1 23.2 23.3 23.4 23.5 24.1 24.2 25.1 25.2 26.1 26.2 26.3 27.1 27.2 27.3 27.4 28.1 28.2 29.1 29.2 29.3 30.1 30.2 30.3 30.4 30.5 30.6 31.1 31.2 32.1 32.2 32.3 33.1 34.1 34.2 34.3 34.4 35.1 36.1 36.2 36.3 36.4 36.5 37.1 37.2 37.3 37.4 38.1 38.2 38.3 38.4 39.1 40.1 40.2 40.3 40.4 40.5 40.6 40.7 40.8 40.9 41.1 41.2 41.3 41.4 41.5 41.6 41.7 42.1 43.1 43.2 43.3 43.4 43.5 43.6 44.1 45.1 46.1 46.2 46.3 47.1 48.1 49.1 50.1 51.1 52.1
Илюминати Илюминати (от латински: illuminati — просветлени, озарени) е общото наименование на няколко тайни групи, съвременни или исторически, реално съществували или измислени, разкрити или предполагаеми. Основано от Адам Вайсхаупт на 1 май 1776 г. Под илюминати обикновено се разбират баварските илюминати, най-голямото и най-могъщото от всички тайни общества в света. Целта им е да установят контрол над хората, световните ресурси и да променят из основи съществуващия ред. [редактиране] Методика Изработена от Адам Вайсхаупт за постигането на целта. - За да се контролират мъжете, които заемат високи постове в държавата, се използват парични и сексуални слабости. - Илюминати, които преподават в университетите, трябва да възпитават от най-талантливите студенти бъдещи членове на Илюминатите. - Влиятелни хора и специално обучени студенти под контрола на братството трябва да действат зад кулисите на всички правителствени, религиозни и финансови организации като агенти. - Да се контролират всичките СМИ и през тях да убеждават хората, че Световния Ред ще реши проблемите на хората. - Финална фаза е концентриране на всички ресурси с цел съкрушаване на опозиционните правителства и създаване на единен световен ред, контролиран от братството на Илюминатите. [редактиране] Разновидности Тъй като illuminati в буквален превод от латински е "просветлени" или "озарени", съвсем естествено много разнородни организации са се нарекли със същото име. Често те претендирали, че са притежатели на гностични текстове или на друга тайна информация, неизвестна на непосветените. Названието илюминати е в употреба от 14 век, въведено от Братята на свободния дух и през 15 век било възприето от други последователи, които твърдели, че светлината на познанието идва не от авторитетен и таен източник, а отвътре, като резултат от извисяване на съзнанието, или с други думи "просветление". [редактиране] Испанските алумбрадос Испанските алумбрадос принадлежат към същата група. Според историка Марселино Менендес и Пелайо, това име се появява през 1492 г. (а като илуминадос през 1498 г.). Той проследява появяването им в Испания, техните гностични корени и влиянията, които е оказала Италия върху техните възгледите. Един от първите им водачи е Ла Беата де Пиедраита, дъщеря на обикновен работник, родена в Саламанка. Тя привлякла вниманието на Испанската инквизиция през 1511 г. с твърденията си, че разговаря с Исус и Дева Мария, но нечие височайше покровителство я спасило от обявяването ѝ за вещица. (Менендес Пелайо, Los Heterodoxos Españoles, 1881, vol. v.). Докато учел в Саламанка, през 1527 г. Игнаций Лойола бил изправен пред църковна комисия по обвинение, че симпатизира на алумбрадос, но се отървал с порицание. Други нямали този късмет. През 1529 г. в Толедо цяло паство от наивни последователи били подложени на бой с пръчки и затвор. Последвали още по-големи гонения и за около век много алумбрадос станали жертви на Инквизицията, особено в Кордоба. [редактиране] Illuminés от Франция Движението /под името "Illuminés"/ се е пренесло във Франция от Севиля около 1623 г. и е намерило последователи в Пикардия. През 1634 г. Пиърс Герин - кюре в Св. Джордж от Рой - се присъединява към движението. Дейностите на неговите последователи, наричани "Герини" били забранени през 1635 г. Век по-късно, през 1722 г. един доста по-мрачен клон на движението се появява в Южна Франция, и съществува до 1794 г., по подобие на така наречените в Англия "Френски Пророци" - клон на "Камисардите". [редактиране] Розенкройцери Друга разновидност били розенкройцерите, които твърдят, че тяхното братство е основано през 1422 г., но данни за тях има едва от 1537 г. Те били тайно общество, запознато с тайните на алхимията и усвоили езотеричните принципи на религията. Техните позиции са изложени в три анонимни документа от 1614 г., споменати от Ричард и Жиро в "Универсален речник на еклесиастната наука" (Париж 1825 г.). Розенкройцерите твърдят, че са наследници на Рицарите Тамплиери [редактиране] Мартинисти По-късно названието „Илюминати“ било дадено на Френските Мартинисти, орден основан от Мартинез Паскуалес през 1754 г, както и на техните имитатори - Руските Мартинисти през 1790 г ръководени от професор Шварц от Москва. И двете движения били окултни, кабалистични, алегорични, възприели еклектичните идеи на Якоб Бьоме и Емануел Сведенборг. [редактиране] История на баварските илюминати Обществото (орденът) на Баварските Илюминати се нарича първоначално "Орден на Перфекционистите" и е създаден на 1 Май 1776 г. в Бавария (южна Германия), в Инголщадтския университет от професора по юриспруденция Адам Вайсхаупт (1748 — 1830). Това Общество може да се разглежда като радикално разклонение на Просвещението, което в този период е било във възход. За официална цел на Илюминатите е прокламирано усъвършенстването и облагородяването на човечеството. Вайсхаупт казва, че човек не е лош по рождение, а лош го правят обкръжението му и условията, в които живее: религията, държавата, влиянието на другите хора. Природното право на равенство и свобода, които всеки има по рождение, му е отнето. Поради това, когато човечеството бъде освободено от натиска на обществените институции, и започне да се ръководи само от разума си и знанието, проблемите на морала ще отпаднат от само себе си. За постигане на това състояние на просветленост Вайсхаупт смятал да използва всякакви средства, водейки се от максимата "целта оправдава средствата. Очевидно е, че тази основна идея на Илюминатите ги противопоставя на властта и Църквата. Не е изключено, че Вайсхаупт, който е възпитан от Йезуитите, е създал Илюминатите като част от личната си борба срещу Църквата, заради забраната на Йезуитския орден, наложена през 1773 г. с була на Папа Клемент XIV. Отначало членове на Илюминатите стават професорите от Инголщадтския университет. След като членове станали всички професори освен двама, Вайсхаупт започнал да търси хора извън университета, но въпреки това Ордена нараствал бавно. Вайсхаупт влязъл в Мюнхенската масонска ложа. Но привличането в Ордена на голям брой масони станало главно благодарение дейността на барон Ксаверий (Ксавие) фон Цвак. В 1782 г., след Вилхелмсбадския конгрес, проведен от масоните с цел сближаване на позициите им, много от масонските ложи, попаднали под влияние на Илюминатите, привличат още членове към Ордена. Бързото нарастване привлякло вниманието на властите и предизвикало подозрения. По това време вътре в ордена се оформят противоборстващи течения, задълбочени от лични дрязги. Орденът се раздирал от многобройни скандали, предизвикани от извънбрачни връзки, присвояване на средства и измами сред Илюминатите. Самият Вайсхаупт е имал връзка със своя братовчедка, която забременяла. На Вайсхаупт му се налагало да полага големи усилия за запазване на авторитета си и поддържане на реда в разкъсваният от противоречия орден. През 1784 г. поради конфликт между Вайсхаупт и дясната му ръка, барон фон Книге, последният напуска Ордена заедно с част от членовете. Фон Книге бил недоволен от статута на Вайсхаупт, който притежавал практически неограничена власт. Трябва да се отбележи, че разцвета на Ордена до голяма степен се дължи на организаторския талант на фон Книге. Вайсхаупт от своя страна, бил недоволен от задълбочаващото се увлечение на фон Книге към мистиката и окултизма. Отцепниците нарушават конспирацията и публикуват редица памфлети за Илюминатите. В този период Бавария е известна с религиозен и държавен консерватизъм и затова естествено последвали тежки санкции. Извършени са редица обиски и са конфискувани екземпляри от пропагандната и идеологическа литература на Илюминатите. Те, както и тайните общества въобще, били първо забранени от властите а по-късно и от църквата. Въпреки това, Илюминатите продължават да съществуват още известно време, при все че през 1787 г. набирането на членове на Ордена вече е престъпление, наказвано с обезглавяване. И до днес няма сигурни доказателства, че тогава Орденът се е разпаднал окончателно, а не е преминал в дълбока нелегалност. До смъртта си през 1830 г. Вайсхаупт е в изгнание, като непрекъснато води полемика в защита на Илюминатите. В 1896 г. в Дрезден Орденът е официално възстановен. Сега има няколко организации, претендиращи, че са духовни и идейни наследници на Вайсхаупт и на баварските Илюминати. Дейността на баварските Илюминати е отразена също и в поп-културата. [редактиране] Организация на баварските илюминати Илюминатите се придържат към строга конспиративна и йерархична структура. Тази особеност както и други техни обичаи и ритуали са заимствани от Масоните. Техният върховен орган е Ареопаг съставен от 12-те най-приближени до Вайсхаупт Илюминати. Този брой не е случаен и има за своя аналогия близкото обкръжение на Христос или вътрешния кръг от дванадесетте Апостола. В йерархията на Илюминатите има следните нива на посветеност: Илюминатите не набират публично членове. Напротив, Орденът предпочитал сам да подбира и вербува своите членове, понякога твърде дълго скрито подготвяйки и оценявайки бъдещата лоялност на кандидата към Ордена. Процедурата на посвещаване включва тържествени ритуали, специални клетви и определяне на псевдоним, с който Илюминатът ще бъде познат сред своите другари. Самият Вайсхаупт избира за себе си псевдонима Спартак. Примери за други избрани от членовете на Ордена псевдоними са: Фило, Сократ, Августус, Тиберий, Демокед. Новопосветеният Илюминат бил включван в кръжоци за изучаване на философите на Просвещението. На този етап същинските цели и методи на Ордена оставали скрити за него, а продължавало проучването за неговото отношение към институциите на Църквата и властта и склонността му да приеме идеите на Просвещението. С всяко следващо стъпало на посветеност, на него му се откривала все по-голяма част от истинските цели и средствата използвани от Ордена за постигането им. При това, през цялото време Илюминатите се следят един друг, стремейки се да разобличат възможните предатели. Орденът на Илюминатите е имал представителства почти във всички Европейски страни. Обаче, техният брой вероятно никога не е надхвърлял 2 000 човека. След постъпването в Ордена на барона фон Книге в 1778 г. биват приобщавани и се е появила възможност да се посвещавани и хора от Висшето общество. Членове на Ордена са били поета Гьоте, Ваймарския и Готския, херцози, влиятелни представители на духовенството. [редактиране] Теории на конспирациите С баварските илюминати и останалите тайни общества се свързват многобройни теории на конспирациите. Най-често като техни цели се сочат желание за световно господство и/или пълен контрол над човешките, научните и финансовите ресурси. През 1797 г. свещеникът Огюстин де Барюел публикува в Хамбург своя роман с продължение "Спомени, които да послужат за историята на якобинството", описващ глобален заговор с участието на многобройни тайни групи, координирани от илюминатите, в резултат на което е проведена Френската революция. Според де Барюел следващата им цел е унищожаването на християнството, държавата и обществото като такива. Сред участници той споменава розенкройцерите, тамплиерите и якобинците. Де Барюел характеризира Вайсхаупт като "отвратителна приумица на природата" и го смята за главния виновник за действията на тайните общества. По същото време, независимо от него, Джон Робисън, шотландски професор и бивш масон, започва да публикува книгата си "Доказателства за тайния заговор срещу всички религии и правителства на Европа". Той прочита книгата на де Барюел, и започва да го цитира в своя трактат. Робисън цели да докаже съществуването на заговор, който има за цел да заменени всички религии с хуманизма и да създаде единно световно правителство. Привържениците на теорията на конспираците обръщат внимание и на влиянието на илюминатите върху революцията през 1917 г. в Русия. Много изследователи на масонството разглеждат баварските илюминати, които се стремят към разрушаване на нациите и дестабилизация на държавата, като вдъхновители не само на анархизма на Бакунин, но и на самия марксизъм. Отбелязват също и съвпадението на празника 1 май с датата на основаване на Ордена. Лансира се и версията, че много от бащите на нацията на САЩ, са не само масони, но и илюминати. На обратната страна (реверса) на държавния печат на САЩ е изобразена недостроена пирамида с Всевиждащото око, символът на илюминатите, над нея. Около пирамидата има надписи "Начинанието е успешно" и "Нов ред на епохите". Аналогично изображение има и върху еднодоларовата банкнота. [редактиране] Литература В последната глава на книгата "Мъртва зона" от Стивън Кинг се намеква, че на илюминатите е отредена голяма роля в Апокалипсиса, и главният герой Джон Смит е призван да предотврати това. В книгата "Махалото на Фуко" от Умберто Еко се говори за мрежа от тайни общества, включително илюминати и розенкройцери. Интересът към илюминатите пламва отново в началото на 21 век след издаването на бестселъра "Шестото клеймо" от американския журналист и писател на трилъри Дан Браун. Според сюжета на книгата, обществото на илюминатите е замислило да взриви Ватикана чрез възможно най-мощната бомба, направена от антиматерия. Развръзката на сюжета на този роман обаче се оказва напълно изненадваща. В книгата се споменава, че на гърба на един долар са изобразени два илюминатски знака: Всевиждащото око и Пирамидата. [редактиране] Виж също [редактиране] библиография - Die Korrespondenz des Illuminatenordens. Herausgegeben von Reinhard Markner, Monika Neugebauer-Wölk und Hermann Schüttler. - Tübingen, Max Niemeyer, 2005. [редактиране] Външни препратки - „Доказателства за тайния заговор срещу всички религии и правителства в Европа“ писание на Джон Робинсън от 1798 г. - Просветление, масони и илюминати (англ.) - Учебник на баварския илюминат (англ.) - Ордена на илюминатите — съвременна организация, ползваща името "Илюминати" (англ.) - Ресурси от illuminatiorder.net (англ.)
1.1 2.1 3.1 3.2 3.3 3.4 4.1
Illuminati From Wikipedia, the free encyclopedia [+]Adam Weishaupt, founder of the Bavarian Illuminati The Illuminati (plural of Latin illuminatus, "enlightened") is a name given to several groups, both real (historical) and fictitious. Historically the name refers to the Bavarian Illuminati, an Enlightenment-era secret society founded on May 1, 1776. In more modern contexts the name refers to a purported conspiratorial organization which is alleged to mastermind events and control world affairs through governments and corporations to establish a New World Order. In this context the Illuminati are usually represented as a modern version or continuation of the Bavarian Illuminati. [ Read More » ]